作者：无名氏
词牌/韵律：六州

paragraphs: 承天统，圣主应昌辰。
宝箓降，飚游至，瑞命庆惟新。
崇大号，仰奉高真。
献岁当初吉，天下皆春。
谒秘宇、藻卫星陈。
芗霭极纷纶。
琼编焜耀，仙衣綷□，垂旒俯拜，荐献礼惟寅。
芬芳备，精衷上达穹旻。
尊道祖，享清庙，助祭万方臻。
升泰畤、缛典弥文。
侍群臣。
汉庭儒雅彬彬。
烟飞火举毕严禋。
天地降氤氲。
高临华阙，恩覃动植，庆延宗社，圣寿比灵椿。